Gorik

+Republik HellenikΕλληνική ΔημοκρατίαEllinikí Dimokratía125px125px ManderaPartanda 
Logu habangsoan :Ύμνος εις την ΕλευθερίανÍmnos is tin Eleftherían("Ende ni Haluaon") Ugasan:Greece national anthem.ogg300pxInganan ni Gorik (ijo matua)- di banua Eropa (ijo torang dohot hulabu)- di bagasan Uni Eropa (ijo torang)

Gorik (Hata Gorik: Ελλάδα, Elláda; Indonesia: Yunani; Inggeris: Greece), goar resmina i ma Republik Hellenik (Hata Gorik: Ελληνική Δημοκρατία, Ellinikí Dimokratía), i ma sada nagara na maringanan di luat Eropa Anggoni. Bilangan ni jolmana hirahira 10,8 juta halak di taon 2018; Aten i ma kota na umbalga jala huta sabungan in Gorik, diihuthon Tessalonik. Maringanan di dangsina ni Balkan, di tongatonga ni simpang Eropa, Asia dohot Afrika. Marbatasan dohot Albania di bagian manabia, Makedonia Utara dohot Bulgaria di bagian utara, huhut Turki di bagian anggoni. Laut Aegea maringanan di bagian habinsaran ni Tano Gorik, Laut Ionia di bagian hasundutan, Laut Kreta dohot laut Mediterania di bagian dangsina.

Etimologi
Goar asal ni Gorik di hata Gorik Modern i ma Ελλάδα (Elláda) na marbingkas sian hata Gorik na Robi dohot hata Gorik Modern sintuhu (Katharevousa i ma Ἑλλάς (Hellas). Diparhaseanghon do pe goar Hellas di pigapiga sumber na marhata Inggeris, somalna di konteks sastra. Rupa hata tihas ni Gorik i ma ελληνικός (ellinikos) na sipate dilapati gabe Hellenic (Hellenik), jala dibahenon gabe goar sintuhu di angka dalihan ni Gorik, umpamana goar resmi ni Gorik, Republik Hellenik (Ελληνική Δημοκρατία)Government and Politics Ministry of Foreign Affairs of the Hellenic Republic, dibungka di ari 31 Juli 2021
Marudut sian hata Latin Graecia dohot Graecus do pandokan Greece dohot Greek, sian goar Graeci (Γραικοί, Graikoí; singular Γραικός, Graikós), sada puak Gorik na robi na parjolo maringanan di Magna Graecia di Italia Dangsina.
Etimologi ni pandokan Gorik, manang Yunani di hata Indonesia, i ma marbingkas sian goar ni luat Ionia di bagasan hata Arab. Ionia i ma luat pasisir hasundutan ni Asia Minor na saonari maringanan di Turki.

Luat administratip
Mangihut program Kallikratis na didalanhon sian ari 1 Januari 2011, Gorikmarnampunahon 13 region na tarbagi di bagasan 325 munisipalitas. Adong do sada luat administratip i ma Dolok Athos na marbatasan dohot region Makedonia Tonga.

300px No.  Region  Huta sabungan  Bidang ni luat(km2) 1  Attika  Aten 3.808,10	 2  Gorik Tonga  Lamia 15.549,31	 3  Makedonia Tonga  Tessalonik 18.810,52 4  Kreta  Heraklion 8.259 5  Makedonia Habinsaran dohot Trakia  Komotini 14.157,76	 6  Epirus  Ioannina 9.203,22 7  Hapuloan Ionia  Corfu 3.835,91 8  Aegea Utara  Mytilene 2.306,94 9  Peloponnese  Tripoli 15.489,96 10  Aegea Dangsina  Ermoupoli 5.285,99 11  Thessalia  Larissa 14.036,64 12  Gorik Hasundutan Patras 11.350,18 13  Makedonia Hasundutan  Kozani 9.451 No.  Luat otonomi  Huta sabungan  Bidang ni luat(km2) (14)  Dolok Athos  Karyes 390

Pustaha

Horong:Nagara
Horong:Eropa